KOMISIJOS REGLAMENTAS (EB) Nr. 1045/2009
2009 m. lapkričio 4 d.
iš dalies keičiantis Reglamentą (EB) Nr. 958/2009, kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7e straipsnį kartu su 9 straipsnio 1 dalimi,
kadangi:
(1)
Pagal Reglamento (EB) Nr. 1234/2007 61 straipsnio pirmos pastraipos d punktą prekybos metais viršijus to reglamento 56 straipsnyje nurodytą kvotą pagamintas cukrus gali būti eksportuojamas tik neviršijant nustatytinų kiekybinių apribojimų.
(2)
2009 m. balandžio 2 d. Komisijos reglamentu (EB) Nr. 274/2009, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2009-2010 prekybos metų pabaigos (3), nustatyta 650 000 tonų kiekybinė norma.
(3)
Eksporto licencijos paraiškose nurodytas cukraus kiekis viršijo tą kiekybinę normą. Todėl Komisijos reglamentu (EB) Nr. 958/2009 (4) nekvotinio cukraus eksporto licencijos paraiškų teikimas 2009 m. spalio 19 d.-2010 m. rugsėjo 30 d. laikotarpiu sustabdytas.
(4)
Reglamentą (EB) Nr. 274/2008 iš dalies pakeitus Komisijos reglamentu (EB) Nr. 1044/2009 (5), 2009-2010 prekybos metų nekvotinio cukraus eksporto kiekybinė norma padidinta 700 000 tonų.
(5)
Padidinus 2009-2010 prekybos metų kiekybinę normą, paraiškas vėl turėtų būti galima tekti.
(6)
Todėl Reglamentą (EB) Nr. 958/2009 reikėtų atitinkamai iš dalies pakeisti,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 958/2009 1 straipsnio 3 dalis išbraukiama.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 4 d.